Il biliet al à di jessi convalidât tal moment che si monte sù sul mieç, nol pues jessi cedût e al à di jessi conservât intîr par dute la durade dal viaç. Il dirit a viazâ al cole ae fin dal percors che al corispuint al biliet, o, pai titui cun durade temporâl, 60 minûts dopo de convalide tai dîs feriâi e 240 minûts dopo tai dîs festîfs.
I biliets comprâts vie pal 2008 a puedin jessi doprâts fin ai 28 di Fevrâr dal 2009: dopo a àn di jessi sostituîts daûr des disposizions contignudis tal Regolament di Veture e in chel di Bort.
I biliets a puedin jessi comprâts li des rivenditis autorizadis (ediculis, tabacs, bars e v.i.) che si puedin cognossi pes segnaletichis tai veris.
Lis bilietariis autorizadis ae sostituzion dai biliets scjadûts a son chês di Udin Autostazion e Bilietarie Urbane, chê de Autostazion di Tumieç e l’Ufici aziendâl Titui di Viaç e rivenditis di Udin, viâl Palme, 219.
Par deventâ rivenditôr autorizât dai titui di viaç SAF pal servizi urban e/o extraurban al è suficient jessi titolârs di une imprese comerciâl e mandâ une domande che e conten une breve descrizion de ativitât principâl, i oraris di vierzidure e la indicazion dai turnis di ripôs, a:
AUTOSERVIZI F.V.G. S.p.A. – SAF
C.A. Direzion Gjenerâl
Vie Baldasseria Bassa, 75
33100 UDIN
Tal câs di riscuintri positîf, SAF e varà la cure di proviodi a distrigâ lis proceduris necessariis pe ativazion dal pont di vendite.
fur_Latn fur_Latn fur_Latn fur_Latn fur_Latn slk_Latn fur_Latn fur_Latn fur_Latn fur_Latn